### Číslo: Soľ-2024/134-2-OcÚ V Soli dňa 13.09.2024

## **O Z N Á M E N I E**

o začatí konania vo veci vydania súhlasu na výrub

1 ks dreviny – lipa malolistá,

ktorá rastie v obci Soľ,

na pozemku parcely registra „C“ parc. č.129/1 k. ú. Soľ

Obec Soľ, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 písm. d) a h) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), na základe žiadosti: COOP Jednota Vranov nad Topľou, spotrebné družstvo, Námestie Slobody 79, 093 01 Vranov nad Topľou zo dňa 09.11.2020, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)

**oznamuje začatie konania**

vo veci vydania súhlasu podľa § 47 ods. 3 a 4 zákona na výrub 1 ks dreviny - lipa malolistá s obvodom kmeňa 110 cm vo výške 130 cm nad zemou, ktorá rastie na pozemku parcely registra ,,C“ parc. č. 129/1 k. ú. Soľ. Žiadosť je odôvodnená tým, že drevina je prestarlá, z časti vyschnutá, s nahnutým kmeňom. Strom sa nachádza na frekventovanom mieste so značným pohybom osôb a motorových vozidiel.

Správny orgán za účelom objasnenia veci podľa § 21 a § 38 správneho poriadku

**nariaďuje**

ústne pojednávanie spojené s miestnou ohliadkou, ktoré sa uskutoční dňa

**03.10.2024 o 10.00 hod.**

**so stretnutím pozvaných na pozemku**

**parcely registra „C“ parc. č. 129/1 k. ú. Soľ, pred predajňou COOP Jednota.**

Do podkladov pre rozhodnutie možno nahliadnuť pred dňom ústneho konania   
na tunajšom úrade. Máte právo pred vydaním rozhodnutia vyjadriť sa, podávať návrhy a pripomienky, navrhovať dôkazy a ich doplnenie a klásť otázky pri ústnom pojednávaní   
a miestnej ohliadke. Podľa § 82 ods. 5 zákona, ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov. Oznámenie o začatí správneho konania podľa § 82 ods. 7 zákona je zverejnené na internetovej stránke obce: [www.obecsol.sk](http://www.obecsol.sk)

Ing. Jozef Berta

starosta obce

Doručí sa:

COOP Jednota Vranov nad Topľou, Námestie Slobody 79, 093 01 Vranov nad Topľou